**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL ĮGALIOJIMO NUSTATYTI VIEŠOSIOS ĮSTAIGOS „LAZDIJŲ TURIZMO INFORMACINIS CENTRAS“, VIEŠOSIOS ĮSTAIGOS LAZDIJŲ KULTŪROS CENTRO IR VIEŠOSIOS ĮSTAIGOS LAZDIJŲ SOCIALINIŲ PASLAUGŲ CENTRO VADOVAMS METINES UŽDUOTIS IR ĮVERTINTI JŲ VEIKLĄ**

2019 m. vasario 19 d. Nr. 34-1628

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos viešųjų įstaigų įstatymo 10 straipsnio 1 dalies 4 punktu ir 8 dalimi Lazdijų rajono savivaldybės taryba nusprendžia:

1. Įgalioti Lazdijų rajono savivaldybės tarybos įgaliojimų laikotarpiui Artūrą Margelį, Lazdijų rajono savivaldybės merą, vadovaujantis Lietuvos Respublikos teisės aktų nustatyta tvarka:

1.1. nustatyti viešosios įstaigos „Lazdijų turizmo informacinis centras“, viešosios įstaigos Lazdijų kultūros centro ir viešosios įstaigos Lazdijų socialinių paslaugų centro vadovų, dirbančių pagal darbo sutartis, metines užduotis, siektinus rezultatus, jų vertinimo rodiklius ir riziką, kuriai esant užduotys gali būti neįvykdytos;

1.2. įvertinti viešosios įstaigos „Lazdijų turizmo informacinis centras“, viešosios įstaigos Lazdijų kultūros centro ir viešosios įstaigos Lazdijų socialinių paslaugų centro vadovų, dirbančių pagal darbo sutartis, praėjusių metų veiklą ir priimti su veiklos vertinimu susijusius sprendimus, nurodytus Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 14 straipsnio 9 dalyje.

2. Nustatyti, kad:

2.1. 1 punkte nurodytos įstaigos vadovo metinę veiklą įvertinus „labai gerai“ arba „gerai“, jam nustatoma pareiginės algos kintamoji dalis, vadovaujantis Biudžetinių įstaigų, kurių savininkė yra Lazdijų rajono savivaldybė, vadovų darbo apmokėjimo sistemos aprašo, patvirtinto Lazdijų rajono savivaldybės tarybos 2017 m. liepos 28 d. sprendimu Nr. 5TS-995 „Dėl biudžetinių įstaigų, kurių savininkė yra Lazdijų rajono savivaldybė, vadovų darbo apmokėjimo sistemos aprašo patvirtinimo“, 15.1 ir 15.2 papunkčiais;

2.2. 1 punkte nurodytų įstaigų vadovų veiklos vertinimas atliekamas vadovaujantis Valstybės ir savivaldybių įstaigų darbuotojų veiklos vertinimo tvarkos aprašu, patvirtintu Lietuvos Respublikos Vyriausybės 2017 m. balandžio 5 d. nutarimu Nr. 254 „Dėl valstybės ir savivaldybių įstaigų darbuotojų veiklos vertinimo tvarkos aprašo patvirtinimo“.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

**LAZDIJŲ RAJONO SAVIVALDYBĖS TARYBA**

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL ĮGALIOJIMO NUSTATYTI VIEŠOSIOS ĮSTAIGOS „LAZDIJŲ TURIZMO INFORMACINIS CENTRAS“, VIEŠOSIOS ĮSTAIGOS LAZDIJŲ KULTŪROS CENTRO IR VIEŠOSIOS ĮSTAIGOS LAZDIJŲ SOCIALINIŲ PASLAUGŲ CENTRO VADOVAMS METINES UŽDUOTIS IR ĮVERTINTI JŲ VEIKLĄ“ PROJEKTO**

**AIŠKINAMASIS RAŠTAS**

2019-02-19

Lazdijų rajono savivaldybės tarybos sprendimo „Dėl įgaliojimo nustatyti viešosios įstaigos „Lazdijų turizmo informacinis centras“, viešosios įstaigos Lazdijų kultūros centro ir viešosios įstaigos Lazdijų socialinių paslaugų centro vadovams metines užduotis ir įvertinti jų veiklą“ projektas parengtas vadovaujantis Lietuvos Respublikos vietos savivaldos įstatymu bei Lietuvos Respublikos viešųjų įstaigų įstatymu.

Projekto tikslas – įgalioti Lazdijų rajono savivaldybės tarybos įgaliojimų laikotarpiui Artūrą Margelį, Lazdijų rajono savivaldybės merą, nustatyti Lazdijų rajono savivaldybės viešųjų įstaigų – viešosios įstaigos „Lazdijų turizmo informacinis centras“, viešosios įstaigos Lazdijų kultūros centro ir viešosios įstaigos Lazdijų socialinių paslaugų centro – vadovų, dirbančių pagal darbo sutartis, metines užduotis, siektinus rezultatus, jų vertinimo rodiklius ir riziką, ir įvertinti šių Lazdijų rajono savivaldybės viešųjų įstaigų vadovų, dirbančių pagal darbo sutartis, praėjusių metų veiklą ir priimti su veiklos vertinimu susijusius sprendimus. Kitų savivaldybės biudžetinių ir viešųjų įstaigų vadovų veiklos vertinimą atlieka bei su veiklos vertinimu susijusius sprendimus priima savivaldybės meras, todėl šis sprendimo projektas parengtas siekiant suvienodinti savivaldybės įstaigų vadovų veiklos vertinimo ir darbo užmokesčio nustatymo tvarką.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Juridinio skyriaus vyriausioji specialistė Adelė Sukackienė.

Juridinio skyriaus vyr. specialistė Adelė Sukackienė